
Rīgā 2025. gada 29. aprīlī (prot. Nr. 17 30. §)
Grozījumi Ministru kabineta 2014. gada 2. septembra noteikumos Nr. 529 "Ēku būvnoteikumi"
Izdoti saskaņā ar Būvniecības likuma 5. panta pirmās daļas 2. punktu un otrās daļas 1. punktu, 14.1 panta ceturto daļu un Nekustamā īpašuma valsts kadastra likuma 24. panta piekto daļu
· 1. Izdarīt Ministru kabineta 2014. gada 2. septembra noteikumos Nr. 529 "Ēku būvnoteikumi" (Latvijas Vēstnesis, 2014, 194. nr.; 2016, 209. nr.; 2017, 40. nr.; 2018, 75., 128., 191. nr.; 2019, 133., 239. nr.; 2022, 9., 123. nr.; 2023, 65., 189., 750. nr.; 2024, 211. nr.) šādus grozījumus:
· 1.1. papildināt noteikumus ar 1.17., 1.18. un 1.19. apakšpunktu šādā redakcijā:
· "1.17. rūpnieciski ražota ēka – ēka, kas izgatavota ražošanas procesa ietvaros atbilstoši ražotāja būvspeciālista izstrādātajai rūpnieciski ražotas ēkas tehniskajai pasei;
· 1.18. rūpnieciski ražotas ēkas ražotājs – jebkura fiziska vai juridiska persona, kas ražo rūpnieciski ražotas ēkas un ir ieviesusi ražošanas procesa kvalitātes pārvaldības sistēmu;
· 1.19. tehniskā pase – rūpnieciski ražotas ēkas būvprojekta daļa, kuru izstrādā rūpnieciski ražotas ēkas ražotājs.";
· 1.2. aizstāt 4.3 punktā vārdus un skaitli "un 7.28. apakšpunktā" ar skaitļiem un vārdiem "7.28. un 7.210. apakšpunktā";
· 1.3. papildināt noteikumus ar 7.210. apakšpunktu šādā redakcijā:
· "7.210. otrās grupas rūpnieciski ražotas dzīvojamās ēkas ar kopējo platību, kas nepārsniedz 150 m2, jauna būvniecība vai novietošana.";
· 1.4. papildināt noteikumus ar 7.5 punktu šādā redakcijā:
· "7.5 Šo noteikumu 7.11. apakšpunktu nepiemēro, ja ēkā būvdarbu rezultātā tiek veidota jauna dzīvojamo telpu grupa (dzīvoklis).";
· 1.5. papildināt noteikumus ar 20.1, 20.2 un 20.3 punktu šādā redakcijā:
· "20.1 Rūpnieciski ražotas ēkas ražotāja būvspeciālists atbilstošā projektēšanas jomas darbības sfērā izstrādā rūpnieciski ražotas ēkas tehnisko pasi.
·  
· 20.2 Rūpnieciski ražotas ēkas tehniskā pase ietver šādus dokumentus un informāciju:
· 20.21. skaidrojošo aprakstu, kurā norādīta vispārīga informācija par ēkas tehniskajiem rādītājiem, ēkas galveno lietošanas veidu atbilstoši būvju klasifikācijai, vides pieejamības un ugunsdrošības pasākumu risinājumiem, kā arī vides aizsardzības pasākumiem;
· 20.22. ēkas jumta un stāvu plānus ar telpu izmēriem un sadalījumu telpu grupās un telpu grupu lietošanas veidu eksplikāciju;
· 20.23. ēkas fasādes ar augstuma atzīmēm;
· 20.24. ēkas ārējo apdari;
· 20.25. ēkai raksturīgos griezumus ar augstuma atzīmēm;
· 20.26. ēkas nesošo konstrukciju konstruktīvo shēmu ar izmēriem un konstrukciju nestspējas aprēķiniem;
· 20.27. norobežojošo konstrukciju specifikācijas;
· 20.28. būvizstrādājumu specifikācijas un būvizstrādājumu atbilstību apliecinošus dokumentus logiem un ēkas nesošajām konstrukcijām;
· 20.29. logu un durvju tehniskos datus ar norādītām vērtībām, izmēriem un mezglu grafiskajiem attēlojumiem;
· 20.210. ēkas iekšējo apdari;
· 20.211. elektrotīklu, elektronisko sakaru tīklu, ūdensvada, kanalizācijas, apsildes, ventilācijas un gāzapgādes iekšējo inženiertīklu shēmas ar norādītajām pieslēgšanas vietām pie ārējiem inženiertīkliem;
· 20.212. ēkas energoefektivitātes pagaidu sertifikātu;
· 20.213. ugunsdrošības risinājumu aprakstu ar shēmu.
· 
· 20.3 Ugunsdrošības un citu iekšējo inženiertīklu shēmas izstrādā ar precizitāti, kas nodrošina to atrašanās vietas identifikāciju.";
· 1.6. aizstāt 21. punktā vārdus "ēkas gatavā būvizstrādājuma" ar vārdiem "rūpnieciski ražotas ēkas";
· 1.7. papildināt noteikumus ar 24.1 punktu šādā redakcijā:
· "24.1 Ierosinot būvniecību šo noteikumu 7.210. apakšpunktā minētajā gadījumā, institūcijā, kura pilda būvvaldes funkcijas, iesniedz paskaidrojuma raksta I daļu, kurai pievieno šo noteikumu 8. un 9.1 punktā minētos dokumentus, kā arī šādus dokumentus un informāciju:
· 24.11. rūpnieciski ražotas ēkas tehnisko pasi;

· 24.12. ģenerālplānu, kurā norādīta projektējamo būvju eksplikācija ar kadastra apzīmējumu (ja tāds ir piešķirts), galveno lietošanas veidu un apbūves rādītājiem (piemēram, apbūves laukums, būvtilpums), kā arī galvenie apbūvi raksturojošie parametri (piemēram, apbūves blīvums, apbūves intensitāte, brīvās zaļās teritorijas rādītājs, apbūves augstums);
· 24.13. ēkas pamatu konstruktīvo risinājumu.";
· 1.8. papildināt 26. punktu aiz vārdiem "minētajā gadījumā" ar vārdiem un skaitļiem "(izņemot šo noteikumu 26.1 punktā minēto gadījumu)";
· 1.9. papildināt 2.2. apakšnodaļu ar 26.1 punktu šādā redakcijā:
· "26.1 Ierosinot otrās vai trešās grupas rūpnieciski ražotas ēkas jaunu būvniecību vai novietošanu (izņemot šo noteikumu 7.210. apakšpunktā minēto gadījumu), institūcijā, kura pilda būvvaldes funkcijas, iesniedz būvniecības iesniegumu, kuram pievieno šo noteikumu 8. punktā minētos dokumentus, kā arī šādus dokumentus un informāciju:
· 26.11. rūpnieciski ražotas ēkas tehnisko pasi;
· 26.12. ģenerālplānu, kurā norādīta projektējamo būvju eksplikācija ar kadastra apzīmējumu (ja tāds ir piešķirts), galveno lietošanas veidu un apbūves rādītājiem (piemēram, apbūves laukums, būvtilpums), kā arī galvenie apbūvi raksturojošie parametri (piemēram, apbūves blīvums, apbūves intensitāte, brīvās zaļās teritorijas rādītājs, apbūves augstums);
· 26.13. ēkas pamatu konstruktīvo risinājumu;
· 26.14. darbu organizēšanas shēmu.";
· 1.10. svītrot 57. punkta otro teikumu;
· 1.11. papildināt noteikumus ar 64.1 punktu šādā redakcijā:
· "64.1 Rūpnieciski ražotas ēkas gadījumā būvvaldē iesniedz tikai tās būvprojekta daļas, kuras tika izstrādātas, izpildot būvatļaujas projektēšanas nosacījumus.";
· 1.12. papildināt 71. un 72. punkta ievaddaļu aiz vārda "ēkas" ar vārdiem "izņemot rūpnieciski ražotu ēku";
· 1.13. papildināt noteikumus ar 93.2 punktu šādā redakcijā:
· "93.2 Ja būvniecības ierosinātājs ir fiziska persona, viņš, izpildot būvdarbu uzsākšanas nosacījumus, ietver būvniecības informācijas sistēmā informāciju par būvdarbiem plānotā finansējuma izcelsmi.";
· 1.14. papildināt noteikumus ar 106.1 punktu šādā redakcijā:
· "106.1 Ja rūpnieciski ražotas ēkas salikšanas būvdarbus veic rūpnieciski ražotas ēkas ražotājs, viņš uzņemas būvdarbu veicēja pienākumus.";
· 1.15. papildināt 114.3 punktu aiz vārda "būvētājs" ar vārdiem "vai rūpnieciski ražotas ēkas ražotājs, kurš būvdarbus veic saskaņā ar ražotāja izstrādātu būvdarbu instrukciju";
· 1.16. papildināt 7.4. apakšnodaļu ar 134.1 punktu šādā redakcijā:
· "134.1 Rūpnieciski ražotas ēkas gadījumā par ēkas atbilstību izstrādātajai ēkas tehniskajai pasei ir atbildīgs rūpnieciski ražotas ēkas ražotājs."
· 2. Noteikumi stājas spēkā 2025. gada 1. novembrī.

